**Ռիսկերի նկատմամբ խոցելիությունները**

|  |  |
| --- | --- |
| **Խոցելի խնդիրներ** | **Առնչվող**  **կոռուպցիոն ռիսկեր** |
| ***Խոցելի խնդիր1.*** Ընդերքաբանական փորձաքննության իրականացման համար դիմելու ընթացակարգը և այս փորձաքննության իրականացման բուն գործընթացը հանրայնորեն հայտնի չեն: Ընդերքաբանական փորձաքննությունը օգտակար հանածոների արդյունահանման իրավունքի տրամադրման գործընթացի նախնական և հիմնական փուլն է, և հանքի շահագործման վերաբերյալ որոշումը կայացվում է հենց այս փուլում: Այս կարևոր գործընթացի ոչ թափանցիկ լինելը ազդում է հանրային վերահսկողության հնարավորության վրա և ավելացնում կոռուպցիոն գործարքների գնալու ռիսկերը: | **PD3.** Ո՞րն է ռիսկը, եթե պայմանագրի շնորհման գործընթացի քայլերը հանրայնորեն հայտնի չլինեն: |
| *Խոցելի խնդիր 2*. Չկան հանքավայրերի պաշարների հաստատման համար հանրայնորեն հայտնի չափանիշներ: Օգտակար հանածոների պաշարների կազմը հաստատվում է ընդերքաբանական փորձաքննության արդյունքում` ՀՀ էներգետիկ ենթակառուցվածքների և բնական պաշարների նախարարության Ընդերքի գործակալության կողմից` ընդերքաբանական փորձաքննության իրականացման գործընթացի միջոցով: Սակայն չկան չափանիշներ, որոնց համաձայն պետք է արվեն պաշարների հաստատման վերաբերյալ եզրակացությունները, ինչը, տալով հայեցողական թվերի ներկայացման հնարավորություն, կարող է հանգեցնել ընկերությունների և պետական կառույցների միջև գործարքների գնալու ռիսկի` ներդրումների մանիպուլացման նպատակով: | **PD4.** Ո՞րն է ռիսկը, որ լիցենզիաների տրամադրման չափանիշները հանրայնորեն հայտնի չլինեն: |
| ***Խոցելի խնդիր* 3**. Չկա հանքավայրերի շահագործման ծախսերի և օգուտների գնահատման մեխանիզմ: Կարգավորումների համաձայն` ընդերքաբանական փորձաքննությունը հիմնված է հանքավայրերի պաշարների «արդյունաբերական նշանակության» գնահատման վրա, հաշվի առնելով հաստատված ռեսուրսների շուկայական արժեքը, ընտրված տեխնոլոգիայի միջոցով մշակման ծախսերը, ինչպես նաև ընդերքօգտագործման ծրագրի սոցիալական և շրջակա միջավայրի վրա ազդեցությունը: Սակայն, ընդերքաբանական փորձաքննության փուլում չկա մեթոդաբանություն` գնահատելու սոցիալական և շրջակա միջավայրի ծախսերը: Շրջակա միջավայրի վրա ազդեցության գնահատումը (ՇՄԱԳ) և շրջակա միջավայրի վրա ազդեցության պետական փորձաքննությունն անց են կացվում հետագա փուլում, իսկ դրա եզրակացությունը չի համարվում «արդյունաբերական կարևորության» մաս: Սա հանգեցնում է այնպիսի ռիսկի, որ հանքերը կարող են բաշխվել առանց հաշվի առնելու իրական ազդեցությունն ու հանրային շահը՝ հիմնված լինելով ընկերությունների և կառավարության միջև գործարքների վրա: | **PD4.** Ո՞րն է ռիսկը, եթե լիցենզիաների տրամադրման չափանիշները հանրայնորեն հայտնի չլինեն: |
| ***Խոցելի խնդիր 4*.** Չկան շրջակա միջավայրի վրա ազդեցության փորձաքննություն իրականացնելու հանրայնորեն հայտնի կարգավորումներ և ստանդարտներ: Եվ հետևաբար, չկա համապատասխան մեխանիզմ` վերահսկելու ՀՀ բնապահպանության նախարարության կողմից տրված եզրակացության օրինականությունը: Ստանդարտների և մեթոդաբանությունների բացակայությունը հանգեցնում են անորոշության և նշված հաստատությանը տալիս երկակի ստանդարտներ կիրառելու լայն հայեցողություն: | **PD4.** Ո՞րն է ռիսկը, եթե ընդերքօգտագործման իրավունքի չափանիշները հանրայնորեն հայտնի չլինեն:  **PP9.** Ո՞րն է ռիսկը, եթե չլինի ՇՄԱԳ զեկույցների ճշգրտությունն ու ճշմարտացիությունը ստուգելու մեխանիզմ: |
| ***Խոցելի խնդիր* 5.** Շրջակա միջավայրի վրա ազդեցության փորձաքննություն իրականացնող մարմինը չունի փորձագիտական բավարար փորձառություն և չի ապահովում սոցիալական և շրջակա միջավայրի վրա ունեցած ազդեցության նկատմամբ ամբողջական վերլուծություն: Ընդերքօգտագործման ծրագրերի ՇՄԱԳ զեկույցների ստուգման գործում ներգրավված են Շրջակա միջավայրի վրա ազդեցության փորձաքննական կենտրոնի ընդամենը մեկ-երկու (ներքին և արտաքին) փորձագետներ, որոնք չունեն հանքարդյունաբերության բոլոր ասպեկտների վերաբերյալ համապարփակ գիտելիքներ: Բացի այդ, արտաքին փորձագետների ընտրությունը հիմնված չէ հանրայնորեն հայտնի չափանիշների վրա: Ուստի խիստ հավանական է, որ փորձագիտական եզրակացությունները, որոնք կարևոր փաստաթղթեր են ընդերքօգտագործման իրավունքի շնորհման հարցում, չեն լինի պատշաճ որակի, այլ կլինեն հայեցողական՝ նաև ենթակա բանակցման: | **PP2.** Ո՞րն է ռիսկը, եթե Շրջակա միջավայրի վրա ազդեցության փորձաքննական կենտրոնի աշխատակազմը չունենա բավարար պրոֆեսիոնալ կարողություններ և մասնագետներ իրենց պարտականությունները պատշաճ կատարելու համար:  **PP9.** Ո՞րն է ռիսկը, եթե չլինի ՇՄԱԳ զեկույցների ճշգրտությունն ու ճշմարտացիությունը ստուգելու մեխանիզմ: |
| ***Խոցելի խնդիր* 6.** Ընկերությունները կարող են ազատորեն գումար վճարել համայնքների զարգացման հիմնադրամներին կամ այլ հաստատություններին նախքան ընդերքօգտագործման իրավունք ստանալը: Իրականում, առավել հաճախ վճարումներ են կատարվում այն հիմնադրամներին, որոնք վերահսկվում են համայնքների ղեկավարների, պետական պաշտոնյաների կամ նրանց փոխկապակցված անձանց կողմից: Փաստացիորեն, այս «բարեգործական» վճարներն անմիջականորեն ազդում են հիմնական խաղացողների դիրքորոշումների և որոշումների վրա, ուստիև, կարող են համարվել կաշառք: | Ո՞րն է ռիսկը, եթե հանքարդյունաբերող ընկերության հետ բանակցող համայքի ղեկավարները չներկայացնեն համայնքի անդամների շահերը:  **CF11.** Ո՞րն է ռիսկը, եթե «բարեգործական վճարները» անմիջականորեն ազդեն ազդակիր համայնքների ղեկավարների և այլ պաշտոնյաների դիրքորոշումների և որոշումների վրա: |
| ***Խոցելի խնդիր*  7.** Վարչական մարմինները փոխում են ընդերքօգտագործման իրավունքները առանց հետևելու ՇՄԱԳ-ի մասին օրենքի պահանջներին և ապահովելու համապատասխան հրապարակայնություն: Ընդերքօգտագործման ծրագրերում փոփոխությունների դեպքում դրանց սոցիալական և շրջակա միջավայրի վրա ազդեցության գնահատումը պարտադիր պահանջ է, սակայն այն պատշաճորեն չի կատարվում ընկերությունների և/կամ համապատասխան մարմինների կողմից, ինչի արդյունքում ընդերքօգտագործման պայմաններն ու պայմանագրերը փոխվում են փակ դռների ետևում, և նվազում է ապօրինի որոշումների կայացման դեմ բողոքներ ներկայացնելու հնարավորությունը: Նման պրակտիկան ստեղծում է տպավորություն, որ առկա են կոռուպցիոն գործարքների և մտադրություններ՝ թաքցնելու ընդերքօգտագործման ծրագրերի որոշակի մանրամասներ: | **PD40.** Ո՞րն է ռիսկը, եթե լիցենզիան կամ պայմանագիրը թարմացվեն, առանց հրապարակային բացատրության կամ հիմնավորման: |
| ***Խոցելի խնդիր* 8.** Հանքարդյունաբերող ընկերությունների իրական սեփականատերերի մասին տեղեկատվությունը հայտնի չէ: Փաստացիորեն, բոլոր ընկերությունները, որոնք գործում են Հայաստանի մետաղահանման արդյունաբերությունում, գրանցված են օֆշորային գոտիներում և/կամ կապեր ունեն նման տարածքներում գրանցված ընկերությունների հետ: Իրական շահառուների ոչ թափանցիկ լինելը մտահոգություն է առաջացնում հանքարդյունաբերական բիզնեսում բարձրաստիճան պաշտոնյաների հնարավոր ներգրավման առնչությամբ: Նման մտահոգությունները նաև հիմնավորված են ապացույցներով: Մի շարք պաշտոնյաների` տվյալ բիզնեսում ներգրավման մասին բացահայտված դեպքերում համապատասխան ընկերությունները հաճախ գրանցված են եղել փոխկապակցված անձանց անունով: | **CF10.** Ո՞րն է ռիսկը, եթե բարձրաստիճան պետական պաշտոնյաները կամ քաղաքական գործիչները չհայտարարագրեն հանքարդյունաբերական շահերի հետ առնչվող գույքը, բաժնեմասը կամ եկամուտները:  **PD9.** Ո՞րն է ռիսկը, եթե թույլտվության համար դիմողները և այլն, վերահսկվեն չհայտարարված իրական շահառուների կողմից: |
| ***Խոցելի խնդիր*  9.** Օգտակար հանածոների ուսումնասիրության նպատակահարմարության գնահատման նախատեսված գործընթացը բավարար չէ տվյալ հանքավայրի շահագործման ազդեցությունների մասին համապարփակ տվյալներ ստանալու համար: Օգտակար հանածոների ուսումնասիրության գրեթե բոլոր ծրագրերը դասակարգվում են «Գ» կատեգորիայի գործունեության տեսակների շարքին, որոնց համար օրենքը չի պահանջում ամբողջական ծավալի ՇՄԱԳ և համապատասխան շրջակա միջավայրի վրա ազդեցության փորձաքննություն, ուստիև, հաճախ ընդեքօգտագործման ուսումնասիրության իրավունքները տրվում են այն հանքավայրերի համար, որոնք տեղակայված են հատուկ պահպանվող տարածքներում, սակավ անտառներում, կամ այլ խոցելի տարածքներում: Բնական է, որ ընկերությունները այնուհետև սկսում են հետաքրքրվել բացահայտված պաշարների արդյունահանմամբ, առավել ևս որ նրանք ստանում են բացառիկ իրավունք` առանց մրցույթի ձեռք բերելու ուսումնասիրված հողատարածքը: Սա նշանակում է, որ հանքերի ուսումնասիրության վերաբերյալ որոշումների կայացումը փաստորեն արվում է ուսումնասիրության փուլում, առանց բավարար տեղեկատվության և շրջակա միջավայրի և սոցիալական հետևանքների գնահատման, ավելի մեծ հնարավորություն տալով ոչ թափանցիկ և կոռուպցիոն գործարքների գնալու: | **PD4.** Ո՞րն է ռիսկը, եթե թույլտվության տրամադրման չափանիշները և այլն, հանրայնորեն հայտնի չլինեն: |
| ***Խոցելի խնդիր 10.*** Երկրաբանական տվյալների մասին տեղեկության տրամադրումը հաճախ ապօրինաբար մերժվում է: Չնայած օրենքն ուղղակիորեն չի արգելում լիազորված պետական կառույցներին առանձին հանքավայրի երկրաբանական տվյալների մասին տեղեկատվություն տրամադրել՝ ի պատասխան հարցման, դրանք համարվում են որպես «առևտրային գաղտնիք»: Ուստի առկա է ռիսկ, որ ընդերքօգտարծոման իրավունքի տրամադրումը կարող է լինել ոչ թափանցիկ և/կամ տնտեսապես չհիմնավորված: | **PD11.** Ո՞րն է ռիսկը, եթե որոշակի լիցենզիայի փաստաթղթերի և ընդերքօգտագործման տարածքների մասին երկրաբանական տվյալները հանրայնորեն հայտնի չլինեն:  **PD36.** Ո՞րն է ռիսկը, եթե տրամադրված թույլտվության մանրամասները հանրայնորեն հայտնի չլինեն: |